**NOTĂ INFORMATIVĂ**

**la proiectul de modificare a Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale, aprobat prin Hotărârea Consiliului de administrație al ANRE nr. 112/2019 din 19.04.2019**

|  |
| --- |
| 1. ***Denumirea autorului şi, după caz, a participanților la elaborarea proiectului*** |
| Agenția Națională pentru Reglementare în Energetică |
| 1. ***Condiţiile ce au impus elaborarea proiectului de act normativ şi finalitățile urmărite*** |
| Temeiul juridic de elaborare a proiectului Hotărârii pentru modificarea și completarea Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale aprobat prin Hotărârea Consiliului de administrație al ANRE nr. 112/2019 este art. 7 alin. (1) lit. (k) și art. 39 alin. 5) din Legea cu privire la gazele naturale nr. 108 /2016.  Potrivit art. 39 alin. (5) din Legea 108/2016: „prestarea serviciului de transport sau de distribuţie a gazelor naturale se efectuează de către operatorul de sistem în baza contractului pentru prestarea serviciului de transport sau de distribuţie a gazelor naturale, elaborat în conformitate cu Legea și Regulamentul privind racordarea”.  În contextul adoptării și intrării în vigoare a unor acte de reglementare noi precum Codul rețelelor de gaze naturale (*Hotărârea ANRE nr. 420/2019*), Regulamentul privind accesul la rețelele de transport al gazelor naturale și gestionarea congestiilor (*Hotărârea ANRE nr. 421/2019*) și Metodologia de calculare, aprobare și aplicare a tarifelor pentru serviciul de transport al gazelor naturale (*Hotărârea ANRE nr. 535/2019*) care reglementează inclusiv aspecte care vizează procesul de încheiere a contractelor pentru prestarea serviciului de transport precum și derularea acestora, a apărut necesitatea modificării în tandem a Regulamentului privind racordarea. Prin modificările propuse va fi facilitat accesul utilizatorilor de sistem la rețea și introdusă mai multă transparență în procesul încheierii contractelor dintre operatorii de sistem și utilizatorii de sistem.  Finalitățile urmărite de Agenţie la elaborarea proiectului de modificare a Regulamentului privind racordarea sunt:   * implementarea în mod corespunzător a prevederilor Legii nr. 108/2016 cu privire la gazele naturale în partea ce ţine de prestarea serviciilor de transport și de distribuție a gazelor naturale; * evitarea neînțelegerilor apărute în relaţiile dintre utilizatorii de sistem şi operatorii de sistem în legătură cu negocierea și încheiereacontractelor pentru prestarea serviciului de transport sau de distribuţie a gazelor naturale; * evitarea discriminării utilizatorilor de sistem; * optimizarea termenelor de încheiere și negociere a contactelor de transport și de distribuție a gazelor naturale, în consecință fiind soluționată problema tergiversării procedurii de acordare a accesului la rețea. |
| 1. ***Principalele prevederi ale proiectului şi evidenţierea elementelor noi***   În scopul încheierii contractelor pentru prestarea serviciului de transport sau de distribuție a gazelor naturale utilizatorul de sistem va prezenta o cerere către operatorul de sistem de modelul stabilit în Anexa 61 la Regulament, precum și proiectul completat și semnat al contractului, preluat de pe pagina electronică a operatorului de sistem. Operatorii de sistem vor publica modelele contractelor respective care vor fi aplicate în mod nediscriminatoriu față de toți utilizatorii de sistem.  Solicitanții de a încheia contracte privind accesul la rețea (transport / distribuție a gazelor naturale) vor prevedea în anexe informația privind cantitatea planificată și perioada de livrare a gazelor naturale, lista locurilor de consum, lista persoanelor împuternicite să negocieze regimul de distribuție al gazelor naturale și să semneze actele de predare-primire, actele ce confirmă împuternicirile de reprezentare. Contractele respective vor produce efecte doar după completarea și semnarea anexei privind cantitatea planificată și perioada de livrare a gazelor naturale/ lista locurilor de consum.  De asemenea, va fi interzis operatorului de sistem să solicite alte acte decât cele indicate în Regulament. Operatorul de sistem va transmite utilizatorului de sistem contractul semnat în termen de cel mult 3 zile calendaristice de la recepţia documentelor corespunzătoare.  Implementarea modificărilor la Regulamentul privind racordarea va contribui semnificativ la atingerea obiectivelor stabilite în Legea nr. 108/2016 şi respectării actelor normative de reglementare noi aprobate de ANRE. |
| 1. ***Fundamentarea economico-financiară***   Implementarea noilor modificări la Regulamentul privind racordarea nu va genera noi costuri de conformare, suportate de operatorii de sistem în scopul ajustării procedurilor interne cu prevederile noi. Totodată se va diminua timpul pentru operatorii de sistem și utilizatorii de sistem, în procesul de c**ontractare a serviciului de transport și de distribuție a gazelor naturale.** |
| 1. ***Modul de încorporare a actului în cadrul normativ în vigoare***   Modificările la Regulamentul privind racordarea au fost elaborate luând în considerare prevederile Codului rețelelor de gaze naturale nr. 420/2019, Regulamentul privind accesul la rețele nr. 421/2019 și alte acte normative aprobate de Agenţie. |
| 1. ***Avizarea și consultarea publică a proiectului***   Proiectul de modificare a Regulamentului privind racordarea la reţelele de gaze naturale şi prestarea serviciilor de transport şi de distribuţie a gazelor naturale, aprobat prin Hotărârea Consiliului de administrație al ANRE nr. 112/2019 afost consultat cu părţile interesate în conformitate cu Legea privind transparenţa în procesul decizional nr. 238/2008 şi Legea nr. 100/2017.  De asemenea Analiza Impactului, Nota informativă au fost plasate pe pagina electronică a Agenţiei pentru a fi supuse consultărilor publice, inclusiv a fost emis un anunț cu privire la inițierea examinării acestora, astfel, încât orice persoană interesată să poată prezenta propuneri şi obiecții pe marginea lor, la adresa electronica indicată sau la sediul Agenției.  Analiza Impactului cît şi proiectul au fost examinate şi avizate pozitiv de către Grupul de lucru al Comisiei de stat pentru reglementarea activităţii de întreprinzător în Moldova.  Propunerile şi obiecţiile înaintate la proiect au fost incluse în sinteza obiecțiilor şi recomandărilor prezentate de către părţile interesate. După definitivarea Tabelei de sinteză, au fost organizate şedinţe de lucru cu reprezentanții operatorilor de sistem și utilizatorilor de sistem, pentru a fi examinate obiecţiile şi propunerile la proiect.  Proiectul de modificare a Regulamentului privind racordarea a fost supus expertizei anticorupție realizată de Centrul Național Anticorupție conform avizului nr. 05/2-4549 din 31.07.2020 precum și expertizei juridice realizate de Ministerul Justiției al RM conform avizului nr. 04/6274 din 21.08.2049. |

**Veaceslav UNTILA**

**Director general ANRE**